Албан ажилтай холбоотой Замын Хөдөлгөөний Эрсдэлээ Хувиараа Үнэлэх хэрэгслийн тусламжтайгаар байгууллагууд замын хөдөлгөөний эрсдэлээ компанийн түвшинд хэрхэн удирдаж байгаа, бие даасан бизнесийн нэгжүүд нь авто баазын аюулгүй байдлыг хэрхэн хангаж байгааг үнэлэх боломжтой болдог. Жолоодлоготой холбоотой үйл ажиллагаагаараа дамжуулан ажилтнуудад болон бусдад учруулах хохирлыг бууруулах, осолтой холбоотой санхүүгийн алдагдлаа багасгах хүсэл эрмэлзэлтэй аливаа байгууллагад байх ёстой зарим суурь болон завсрын чиглэлүүдэд эдгээр үнэлгээ нь тулгуурласан байдаг.

Өөрийгөө үнэлэх үнэлгээ нь тодорхой хүрээнд баригддаг учир үнэлгээ хийх салбарын хамрах хүрээ хумигдаж, зөвхөн ерөнхий удирдамжаар хангадаг. Албан ажилтай холбоотой Замын Хөдөлгөөний Эрсдэлийг илүү сайн удирдахаар төлөвлөж буй байгууллагууд амжилттай яваа болон сайжруулах шаардлагатай үйл ажиллагаагаа тодорхойлохын тулд нарийвчилсан үнэлгээ хийх шаардлагатай.

Тогтмол аудит болон мэргэжлийн шүүмж, түүнчлэн нийт ажилтнуудаас авах санал зөвлөмж нь тасралтгүй сайжруулах үйл явцын чухал хэсгүүд юм.

Авто Баазын Аюулгүй Ажиллагааны Зөвлөхтэй хамтран явуулах Авто Баазын Аюулгүй Байдлын бүрэн үнэлгээ нь өөрийгөө үнэлэх үнэлгээний бүх хэсгийг илүү гүнзгийрүүлэн авч үздэг. Хувийн үнэлгээнд тулгуурлан замын хөдөлгөөний аюулгүй ажиллагааны гүйцэтгэлээ байнгын сайжруулах, нэг сая миль тутамд гарах ослын тоо болон зардлаа бууруулахад нь байгууллагуудад туслах зорилгоор дээрх үнэлгээг боловсруулна. Авто Баазын Аюулгүй Байдлын Үнэлгээний үр дүн байгууллагын албан ажилтай холбоотой замын хөдөлгөөний эрсдэлийн менежментийн хөтөлбөрийг хэрхэн сайжруулах талаар тусгайлан боловсруулсан санал, зөвлөгөөг багтаах шаардлагатай.

Гадны зөвлөхүүдэд зориулсан хураангуй бэлдэхэд шаардагдах дэлгэрэнгүй мэдээлэл, зөвлөгөө авах бол дараах цахим шуудангаар холбогдоно уу: mail@roadrisktoolkit.com